**गोविन्दा आहूजा** (जन्म २१ दिसंबर १९६३), जिन्हें गोविन्दा के नाम से जाना जाता है, एक भारतीय फिल्म अभिनेता, नर्तक और पूर्व राजनेता हैं जिन्होंने कई सारी हिन्दी फिल्मों में अभिनय किया है। अपने नृत्य कौशल के लिए जाने जाने वाले, गोविन्दा बारह फिल्मफेयर पुरस्कार में नामांकन, एक फिल्मफेयर विशेष पुरस्कार, सर्वश्रेष्ठ हास्य अभिनेता का फिल्मफेयर पुरस्कार और चार ज़ी सिने पुरस्कार के प्राप्तकर्ता हैं। अभिनेता २००४ से २००९ तक भारतीय संसद के सदस्य थे। गोविंदा की पहली फिल्म १९८६ में बनी इल्जाम थी, और उन्होंने अब तक १६५ से भी अधिक हिंदी फिल्मों में अभिनय किया है। वे तेलुगु अभिनेताओं के लिए प्रेरणा के प्रमुख स्रोत रहे हैं और उनकी अभिनय और नृत्य शैली का आज तक तेलुगु फिल्म उद्योग में अनुसरण किया जाता है। जून १९९९ में, बीबीसी न्यूज़ द्वारा ऑनलाइन पोल में उन्हें दसवां सबसे बड़ा स्टार चुना गया था।

१९८० के दशक के दौरान, गोविन्दा ने एक एक्शन और डांसिंग हीरो के रूप में शुरुआत की और ९० के दशक में एक कॉमेडी हीरो के रूप में खुद को फिर से स्थापित किया। उनकी लव ८६, इल्जाम, हत्या, जीते हैं शान से और हम फिल्मों ने बॉक्स ऑफिस पर अच्छा नाम कमाया था। १९९२ की रोमांस फिल्म शोला और शबनम में शरारती युवा एनसीसी कैडेट की भूमिका निभाने के बाद उन्हें १९९० के दशक में एक कॉमिक अभिनेता के रूप में पहचान मिली। गोविन्दा ने कई व्यावसायिक रूप से सफल कॉमेडी फिल्मों में मुख्य भूमिकाएँ निभाईं, जिनमें आंखें (१९९३), राजा बाबू (१९९४), कुली नंबर वन (१९९५), आंदोलन (१९९५), हीरो नं॰ 1 (१९९७), दीवाना मस्ताना (१९९७), दूल्हे राजा (१९९८), बड़े मियाँ छोटे मियाँ (१९९८), अनाड़ी नंबर 1 (१९९९) और जोड़ी नम्बर वन (२००१) शामिल है। उन्हें हसीना मान जायेगी के लिए फिल्मफेयर बेस्ट कॉमेडियन अवार्ड और साजन चले ससुराल के लिए फिल्मफेयर स्पेशल अवार्ड मिला। उन्होंने हद कर दी आपने (२०००) में छह भूमिकाएँ निभाईं: राजू और उसकी माँ, पिता, बहन, दादी और दादा की।

२००० के दशक में कई असफल फिल्मों के बाद वो भागम भाग (२००६), पार्टनर (२००७), लाइफ पार्टनर (२००९), और हॉलिडे (२०१४) सफल फिल्मों में नजर आए। २०१५ में गोविन्दा ज़ी टीवी के डांस-कॉन्टेस्ट प्रोग्राम, डांस इंडिया डांस सुपर मॉम सीजन २ में जज बने। इस शो को किसी भी अन्य रियलिटी-शो से ज्यादा टीआरपी मिली।

गोविन्दा भारतीय राष्ट्रीय कांग्रेस से २००४ के १४ वें लोकसभा चुनाव में भारत के मुंबई उत्तर निर्वाचन क्षेत्र के लिए संसद के सातवें सदस्य चुने गए, जहां उन्होंने भारतीय जनता पार्टी के राम नाइक को हराया था।

Aankhe raja babu kuli number 1 sajan chale sasural hattya sowrgप्रमुख फिल्में
-----------------------------------------------------------------------------

मुख्य लेख: गोविन्दा की फ़िल्में

सन्दर्भ
-------

1. ↑  K. Jha, Subhash (21 December 2013). "Govinda turns 50". *बॉलीवुड हंगामा*. मूल से 28 दिसंबर 2013 को पुरालेखित. अभिगमन तिथि 21 April 2016.
2. ↑  "Birthday special quiz: How well do you know Govinda?". *मिड डे*. 21 December 2015. मूल से 26 अप्रैल 2016 को पुरालेखित. अभिगमन तिथि 21 April 2016.
3. ↑  Sharma, Dhriti (21 December 2014). "'Hero No 1' Govinda turns 51!". *ज़ी न्यूज*. मूल से 21 सितंबर 2016 को पुरालेखित. अभिगमन तिथि 21 April 2016.
4. ↑  Lohana, Avinash (28 January 2017) Govinda's son Yashvardhan preparing to enter Bollywood Archived 2018-06-17 at the वेबैक मशीन. *Times of India*.
5. ↑  "20 Bollywood Stars and their nick names revealed". *Cosmopolitian*. मूल से 30 जुलाई 2017 को पुरालेखित. अभिगमन तिथि 15 जुलाई 2017.

बाहरी कड़ियाँ
-------------

|  |  |
| --- | --- |
|  | **गोविंदा** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर गोविन्दा

| * दे
* वा
* सं
फ़िल्मफ़ेयर सर्वश्रेष्ठ हास्य अभिनेता पुरस्कार |
| --- |
| 1967-1985 | महमूद (1967) \* ओम प्रकाश (1968) \* जॉनी वॉकर (1969) \* महमूद (1970) \* आई॰ एस॰ जौहर (1971) \* महमूद (1972) \* पेंटल (1973) \* असरानी (1974) \* महमूद (1975) \* देवेन वर्मा (1976) \* असरानी (1977) \* पेंटल(1978) \* देवेन वर्मा (1979) \* उत्पल दत्त (1980) \* केष्टो मुखर्जी (1981) \* उत्पल दत्त (1982) \* देवेन वर्मा (1983) \* उत्पल दत्त (1984) \* रवि वासवानी (1985) |
| 1986-2007 | अमज़द ख़ान (1986) \* no award (1987, 1988, 1989) \* अनुपम खेर – सतीश कौशिक (1990) \* कादर ख़ान (1991) \* अनुपम खेर (1992) \* अनुपम खेर (1993) \* अनुपम खेर (1994) \* अनुपम खेर (1995) \* अनुपम खेर (1996) \* सतीश कौशिक (1997) \* जॉनी लीवर (1998) \* जॉनी लीवर (1999) \* गोविन्दा (2000) \* परेश रावल (2001) \* सैफ़ अली ख़ान (2002) \* परेश रावल (2003) \* संजय दत्त (2004) \* सैफ़ अली ख़ान (2005) \* अक्षय कुमार (2006) \* अरशद वारसी (2007) |